माननीय प्रधानमंत्री नरेन्द्र मोदी और अमित शाह की कोशिशों के परिणाम स्वरुप भाजपा में एक बड़ा परिवर्तन आया है, जिसके कारण चुनाव के प्रति भाजपा पार्टी के दृष्टिकोण में कुछ अहम बदलाव देखने को मिले हैं। भाजपा को अब चुनाव के लिए हमेशा तैयार रहने वाली पार्टी कहना गलत नहीं होगा। हालांकि भाजपा की कट्टर प्रतिद्वंदी और भारत की सबसे पुरानी राजनीतिक पार्टी कांग्रेस में भी परिवर्तन हुए हैं परन्तु वे भाजपा में हुए परिवर्तन के ठीक विपरीत हैं। कांग्रेस का ऐसा भी समय था जब ये कभी कोई चुनाव नहीं हारती थी लेकिन अब कुछ ऐसा है कि एक चुनाव जीतना भी मुश्किल हो रहा है। वर्तमान समय में कांग्रेस पार्टी मात्र एक गौरवान्वित क्षेत्रीय पार्टी से ज्यादा कुछ नहीं है।